യുവതിയെ റൂഫ് ടോപ്പിലെത്തിച്ചും പീഡിപ്പിച്ചു: കോഴിക്കോട് കൂട്ട ബലാത്സംഗ കേസില് അര്ധരാത്രി പ്രതികള് വലയിലായത് കാട്ടില് കോഴിക്കോട്: കൊല്ലത്തുനിന്നു സുഹൃത്തിനെ കാണാനായി കോഴിക്കോട് നഗരത്തിലെത്തിയ യുവതി ഹോട്ടല് മുറിയില് കൂട്ടപീഡനത്തിനിരയായത് സെപ്റ്റംബര് എട്ടിനു ബുധനാഴ്ച രാത്രി. വെള്ളിയാഴ്ച അര്ധരാത്രിക്കു മുന്പ് കേസിലെ 4 പ്രതികളും പൊലീസിന്റെ പിടിയിലായി. ചെന്നൈയില് മസാജ് പാര്ലറില് ജോലി ചെയ്യുന്ന കൊല്ലം സ്വദേശിയായ യുവതിയെ അത്തോളി സ്വദേശി കെ.എം.അജ്നാസ് 36 രണ്ടു വര്ഷം മുന്പ് ടിക്ക് ടോക്കിലൂടെയാണ് പരിചയപ്പെട്ടത്. പിന്നീട് ഇന്സ്റ്റഗ്രാം വഴി സന്ദേശം അയച്ച് ഇരുവരും അടുപ്പത്തിലായി. വിവാഹമോചിതയും രണ്ടു കുട്ടികളുടെ മാതാവുമായ യുവതി അജ്നാസ് ക്ഷണിച്ചത് അനുസരിച്ചാണ് സെപ്റ്റംബര് 8നു ബുധനാഴ്ച ട്രെയിനില് കോഴിക്കോട് എത്തിയത്. റെയില്വേ സ്റ്റേഷനിലെത്തിയ യുവതിയെ അജ്നാസും സുഹൃത്ത് എന്.പി. ഫഹദും 36 ചേര്ന്നു കാറില് ചേവരമ്ബലത്തെ ഹോട്ടലില് എത്തിച്ചു. അപാര്ട്ട്മന്റ് മാതൃകയില് പണിത ഈ കെട്ടിടം ഓണ്ലൈന് റൂം ബുക്കിങ് ഗ്രൂപ്പുകള് ഏറ്റെടുത്തു ഹോട്ടലായി നടത്തുന്നതാണ്. ഇവിടെ അജ്നാസ് മുറി ബുക്ക് ചെയ്തിരുന്നു. മൂന്നു പേര് ചേര്ന്നു ക്രൂരമായി പീഡിപ്പിച്ചെന്നാണു യുവതിയുടെ മൊഴി. ബീയര് കുടിപ്പിക്കുകയും ലഹരിമരുന്ന് പുരട്ടിയ സിഗരറ്റ് വലിപ്പിക്കുകയും ചെയ്തതോടെ അര്ധബോധാവസ്ഥയിലായി. കെട്ടിടത്തിന്റെ റൂഫ് ടോപ്പില് കൊണ്ടുപോയി പീഡിപ്പിക്കുകയും നഗ്നദൃശ്യങ്ങള് പകര്ത്തുകയും ചെയ്തു. അന്നു രാത്രി ഹോട്ടലില് ഈ രണ്ടു മുറികളില് മാത്രമേ ആളുണ്ടായിരുന്നുള്ളൂവെന്നു പൊലീസ് പറയുന്നു. സമീപത്തെ വീട്ടില് താമസിക്കുന്ന കെയര്ടേക്കര് രാത്രിയായപ്പോള് വീട്ടിലേക്കു പോയി. പീഡനത്തെ തുടര്ന്ന് യുവതിയ്ക്ക് ശ്വാസതടസ്സം കൂടിയായതോടെ നില ഗുരുതരമായി. പരിഭ്രാന്തരായ പ്രതികള് യുവതിയെ നഗരത്തിലെ സ്വകാര്യ ആശുപത്രിയിലെത്തിച്ച ശേഷം രക്ഷപ്പെട്ടു. പരിശോധിക്കാനെത്തിയ ഡോക്ടറോടാണ് യുവതി ക്രൂരമായ പീഡനത്തിന്റെ വിവരം പങ്കുവച്ചത്. യുവതിയുടെ ഫോണില്നിന്നു അജ്നാസിന്റെ നമ്ബര് ലഭിച്ച പൊലീസ് അജ്നാസിനെ വിളിച്ചു. യുവതിക്കു പരാതിയില്ലെന്നും എന്നാല് മൊബൈലില് പകര്ത്തിയ ദൃശ്യങ്ങള് പൊലീസ് സാന്നിധ്യത്തില് നശിപ്പിച്ചാല് കേസില്ലാതെ പ്രശ്നം പരിഹരിക്കാമെന്നുമാണ് യുവതിയുടെ നിലപാട് എന്നുമായിരുന്നു പൊലീസ് അജ്നാസിനോട് പറഞ്ഞത്. ഇതു വിശ്വാസിച്ചാണ് അജ്നാസും ഫഹദും വ്യാഴാഴ്ച രാത്രിയോടെ ആശുപത്രിയിലെത്തിയത്. ആശുപത്രിയില് വച്ചുതന്നെ പൊലീസ് രണ്ടു പേരെയും കസ്റ്റഡിയിലെടുത്തു. പിറ്റേദിവസം രാവിലെ അറസ്റ്റ് രേഖപ്പെടുത്തി. Tags kozhicode rape case shortlink